--------------------------- ς επεικης ---------------------- -----ος παν το γενος α[υτου εν τε ταις αρχαις ταις λοι]παις γεγ[εν]ηνται --------------------- φι[λο]τιμως γημαν[τος τ]ε α[υτο]υ αυρ. ζω[σι]μην ευτυχους ετεκνωσεν εξ [αυ]της [θ]υγατερα [μ]εν επικτησιν παιδα δε οκτ[αβιον] και ετερ[ον υπο]μαστιον ζωσιμον [ω]ραζων τ[ε ηλικ]ια εξ ανθρωπ[ω]ν απηλθεν νηπια καταλιπ[ω]ν τα τεκνα ωσπερ δενδρον ειμερον ευθαλες υπο [π]νευμ[ατο]ς εκρειζοθεν επι της γης επεσεν ουτως [κ]αι ο οκτ[αβ]ιος μοιριδιως επεσεν επι την πεπρωμενην α[υ]τω ειμαρμενην πενθος ατλητον καταλιπων γονεισιν αυτου ζησας επι παντα τον της ζωης αυτου χρονον κοσμιως τε και μεγαλοφρονως ως αν ειποι τις πανκαλλιστος στεφανος του ι[διο]υ γενους γεναμενος ιερος τε και ευπρεπης ανηρ διο δεδοχθαι δια τουδε του ψηφισματος το μεν σωμα του τηλικουτου ανδρος πανδημι παραπενψασθαι ημας επι την κηδειαν αυτου παραμυθησασθαι δε τον πατερα αυτου αυρ. ερμεαν και την μητερα αυρ. ελπιτυχην και την συνβιον αυτου αυρ. ζωσιμην και τους γλυκυτατους αδελφους αυτου αυρηλιους ζωσιμον και ηρακλειδην και ολυμπιανον και επαγαθον και τας [αδ]ελφας αυτου αυρηλιας αυγην και ελπιτυχην και τους θειους αυτου αυρ. ζωσιμον και ηρα[κλ]ειδην και τους γενει προσηκοντας γενναιως φεριν το συνβαν ειδοτας οτι ουτε χρηματων ουτε κολακεια ουτε ικετεια ουτε δακρυ[σιν] α[ν]θρω[πος τ]ης ειμαρμενης ορον υπερβηναι δυνηθησεται ποτε αναγορευεσθαι δε αυτον εν τοις παρ ημειν αγομενοις θυμελικοις αγωσιν οτι ο δημος ο αρκεσινεων στεφανοι χρυσω στεφανω αυρ. ο[κτ]αβι[ον] ηρωα. περι του αυτου εγραφησαν απλα ψηφισματα δυο εξ ων το εν απετεθη ις τα αρχεια το δε ετερον ελαβεν ο ερμης. εγενετο εν αμοργω αρκεσινη προ ειδων δεκεμβριων ευεττιω αττικω και ασινιω πραιτε[ξ]τατω υπατοις. αυρ. ευτυχιδης ναξ[ι]ου εισηγησαμην αυρ. ερμαγορας επεψηφισαμην.
Amorgos — Arkesine — 242 AD
 242 AD